**Ministru kabineta noteikumu projekta „Grozījumi Ministru kabineta 2016. gada 15. marta noteikumos Nr. 160 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Ministru kabineta noteikumu projekts „Grozījumi Ministru kabineta 2016. gada 15. marta noteikumos Nr. 160 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi”” (turpmāk - noteikumu projekts) sagatavots saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 13. un 14. punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2016. gada 15. marta noteikumiem Nr. 160 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi”” (turpmāk – MK noteikumi Nr. 160) energoefektivitātes paaugstināšanas pasākumu īstenošanai aizdevumu dzīvokļu īpašniekiem var piešķirt A/S “Attīstības finanšu institūcija Altum” (turpmāk – sabiedrība “Altum”) un privātā sektora finansētāji.Ministru kabinetam (turpmāk – MK) apstiprinot MK noteikumus Nr. 160 ar 2016. gada 15. marta Ministru kabineta protokola Nr. 13 37. § 4. un 5. punktu tika noteikts, ka:“4. Ņemot vērā ESKO potenciālu, Ekonomikas ministrijai turpināt vērtēt ESKO iesaistes iespējas un izstrādāt jaunu Ministru kabineta noteikumu projektu vai grozījumus šajos noteikumos, ja nepieciešams, precizēt esošo valsts atbalsta notifikāciju vai iesniegt jaunu valsts atbalsta notifikāciju Eiropas Komisijā, lai nodrošinātu Eiropas Savienības iekšējā tirgus nosacījumu ievērošanu.5. Ņemot vērā pašvaldību potenciālu piesaistīt finansējumu, Ekonomikas ministrijai turpināt vērtēt pašvaldību uzņēmumu iesaistes iespējas un izstrādāt grozījumus šajos noteikumos, ja nepieciešams, precizēt esošo valsts atbalsta notifikāciju vai iesniegt jaunu valsts atbalsta notifikāciju Eiropas Komisijā, lai nodrošinātu Eiropas Savienības iekšējā tirgus nosacījumu ievērošanu.”.Ņemot vērā šo MK noteikto uzdevumu, kā arī energoefektivitātes pakalpojumu sniedzēju (turpmāk – ESKO) un pašvaldību izrādīto interesi iesaistīties 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" (turpmāk- Pasākums) īstenošanā, Ekonomikas ministrija (turpmāk – EM) ir izstrādājusi noteikumu projektu. Noteikumu projektā papildus iekļauti arī ierosinājumi nepieciešamajām izmaiņām MK noteikumos Nr. 160, lai uzlabotu un atvieglotu Pasākuma īstenošanu.Noteikumu projekts paredz šādas izmaiņas MK noteikumos Nr. 160:1. ***ESKO iesaistīšanos Pasākuma ietvaros atbalstīto energoefektivitātes paaugstināšanas pasākumu īstenošanā.***

Noteikumu projekts paredz, ka dzīvokļu īpašnieki pirms vēršanās sabiedrībā “Altum” vienlaicīgi ar lēmumu par dzīvokļu īpašnieku pilnvaroto personu, var lemt, arī, ka energoefektivitātes paaugstināšanas pasākumu īstenošanu veic energoefektivitātes pakalpojuma sniedzējs. Šajā gadījumā dzīvokļu īpašniekiem nav nepieciešams saņemt cita finansētāja aizdevumu vai apliecinājumu, ka dzīvokļu īpašnieki var pieteikties aizdevuma saņemšanai sabiedrībā “Altum”. ESKO Pasākuma ietvaros nevar būt dzīvokļu īpašnieku pilnvarotā persona. Papildu, ja energoefektivitātes paaugstināšanas pasākumu īstenošanu nodrošina ESKO, atbalstu Pasākuma ietvaros dzīvokļu īpašnieki varēs saņemt tikai granta veidā. Noteikumu projekts paredz MK noteikumu Nr. 160 papildināšanu ar nodaļu, kas nosaka ESKO darbības principus Pasākuma ietvaros. Šajā nodaļā iekļauti nosacījumi saskaņā ar Energoefektivitātes likuma 14. pantu, kā arī papildu nosacījumi, lai nodrošinātu skaidru ESKO iesaistīšanos Pasākuma īstenošanā. Noteikumu projekts paredz, ka ESKO jāveic piegādātāju atlasi saskaņā ar sabiedrības Altum norādījumiem un sabiedrībai Altum jāpārliecinās par attiecīgo izmaksu atbilstību vidējām tirgus cenām. Pasākuma ietvaros paredzēts, ka grantu sabiedrība Altum izmaksā pēc tam, kad tā ir pārliecinājusies par ESKO veiktā ieguldījuma apjomu un veikto darbu kvalitāti. Granta izmaksa tiek veikta apmaksājot piegādātāju pilnvarotajai personai iesniegtos rēķinus. Tādējādi tiek nodrošināts, ka ESKO nesaņem valsts atbalstu Pasākuma ietvaros. 1. ***Pašvaldību kapitālsabiedrību*** ***iesaistīšanos Pasākuma ietvaros atbalstīto energoefektivitātes paaugstināšanas pasākumu īstenošanā.***

Noteikumu projekts paredz, ka dzīvokļu īpašnieki un pašvaldību kapitālsabiedrības (privāto tiesību juridiskās personas) var vienoties par līdzekļu nodrošināšanu dzīvokļu īpašniekiem energoefektivitātes paaugstināšanas pasākumu īstenošanai.Gadījumā, ja energoefektivitātes paaugstināšanas pasākumu īstenošanai līdzekļus nodrošina pašvaldības kapitālsabiedrība, ir jāievēro šādi nosacījumi:* pašvaldības kapitālsabiedrība var būt arī dzīvokļu īpašnieku pilnvarotā persona;
* atbalstu Pasākuma ietvaros dzīvokļu īpašnieki var saņemt tikai granta veidā;
* pašvaldības kapitālsabiedrībai ir jābūt konkrētās dzīvojamās mājas pārvaldītajam - saskaņā ar pašvaldības uzdevumu kā nepārņemtās dzīvojamās mājas pārvaldītājam vai pamatojoties uz ar dzīvokļu īpašniekiem noslēgto pārvaldīšanas līgumu;
* pašvaldības kapitālsabiedrība energoefektivitātes paaugstināšanas pasākumu finansēšanai var izmantot tās piesaistīto finansējumu un pašas pašvaldības kapitālsabiedrības rīcībā esošos līdzekļus (piemēram, saņemto atlīdzību par īpašumu pārvaldīšanu). Eiropas Savienības līdzekļus vai valsts, vai pašvaldību budžeta līdzekļus nedrīkst izmantot energoefektivitātes paaugstināšanas pasākumu finansēšanā;
* pašvaldības kapitālsabiedrība līdzekļus energoefektivitātes paaugstināšanas pasākumu īstenošanai nodrošina saskaņā ar Dzīvojamo māju pārvaldīšanas likuma 6.panta pirmās daļas 3.punktu kā citas pārvaldīšanas darbības un dzīvokļu īpašnieku lēmumu. Saskaņā ar Dzīvojamo māju pārvaldīšanas likuma 10.panta trešo un ceturto daļu par minētajām darbībām pārvaldnieks saņem atlīdzību.
* Par minētajām darbībām dzīvokļu īpašnieki saskaņā ar Dzīvojamo māju pārvaldīšanas likuma 10.panta trešo daļu saņem atlīdzību.
* Pašvaldības kapitālsabiedrības ievēro attiecīgu jomu regulējošus normatīvos aktus, tajā skaitā arī Publiskas personas finanšu līdzekļu un mantas izšķērdēšanas novēršanas likumu, kas nosaka, ka publiskas personas rīcībai ar mantu jābūt lietderīgai.
1. ***Noteikt, ka 25% ierobežojums nedzīvojamo telpu grupu platībām nav attiecināms uz nedzīvojamām platībām, kas nodotas bezatlīdzības lietošanā sabiedriskā labuma organizācijām.***

Skaidrojam, ka MK noteikumos Nr. 160 noteiktais 25% ierobežojums nedzīvojamo telpu grupu platībām tika noteikts ar mērķi Eiropas Komisijai pamatot, ka atbalsts Pasākuma ietvaros nav uzskatāms par komercdarbības atbalstu. Vēsturiski arī 2007. – 2013.gada plānošanas periodā 25% ierobežojums bija ierobežot tieši komercdarbības veikšanai iznomāto telpu atbalstīšanu. Ņemot vērā, ka EM notifikāciju ir atsaukusi, tās ieskatā 25% ierobežojumu var neattiecināt uz nedzīvojamām telpu grupām, kas ir valsts vai pašvaldības īpašumā un ir nodotas bezatlīdzības lietošanā sabiedriskā labuma organizācijām saskaņā ar likuma "Publiskas personas finanšu līdzekļu un mantas izšķērdēšanas novēršanas likuma" 5. panta pirmās un otrās daļas 2.1 apakšpunktu.1. ***Noteikt, ka sabiedrībai “Altum”, izstrādājot jaunas atbalsta programmas vai veicot grozījumus esošajās atbalsta programmās, ir jāievēro Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (Eiropas Savienības Oficiālais Vēstnesis, 2013. gada 20. decembris, Nr. L347/320) (turpmāk - regula Nr. 1303/2013) 44. panta nosacījumi.***

Ņemot vērā Revīzijas iestādes ieteikumu par atmaksu izlietojuma nosacījumiem, EM ierosina MK noteikumus Nr. 160 papildināt ar nosacījumu, ka EM pienākums ir nodrošināt regulas Nr.1303/2013 44. panta ieviešanu, izstrādājot jaunas atbalsta programmas vai veicot grozījumus esošajās atbalsta programmās. |
| 3. Projekta izstrādē iesaistītās institūcijas | Nav |
|  4. Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. Sabiedrības mērķgrupas, kuras tiesiskais regulējums ietekmē vai varētu ietekmēt
 | Sabiedrība “Altum”, daudzdzīvokļu dzīvojamo māju dzīvokļu īpašnieki, īpaši pašvaldības, dzīvokļu īpašnieku pilnvarotās personas, ESKO kompānijas. |
| 1. Tiesiskā regulējuma ietekme uz tautsaimniecību un administratīvo slogu
 | Noteikumu projekts neparedz ietekmi uz administratīvo slogu.Noteikumu projekta īstenošanu nodrošinās sabiedrība “Altum”.Noteikumu projekts paredz pozitīvu ietekmi uz tautsaimniecību, jo nodrošina, ka Pasākuma īstenošanā tiek iesaistīti papildu energoefektivitātes paaugstināšanas pasākumu finansētāji – ESKO kompānijas un pašvaldību kapitālsabiedrības. |
| 1. Administratīvo izmaksu monetārs novērtējums
 | Eiropas Savienības fondu administrēšanas izmaksas plānots segt no Eiropas Savienības struktūrfondu un Kohēzijas fonda 2014.-2020.gada plānošanas perioda finansējuma vai atmaksātā finansējuma atbilstoši Regulas Nr.1303/2013 44. pantam, sabiedrībai “Altum” vai finanšu starpniekiem, sedzot vadības izmaksas saskaņā ar Regulas Nr.480/2014 13. pantā noteikto. |
| 1. Cita informācija
 | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. Plānotās sabiedrības līdzdalības un komunikācijas aktivitātes saistībā ar projektu
 | Noteikumu projekts tiks ievietots EM tīmekļa vietnē. |
| 1. Sabiedrības līdzdalība projekta izstrādē
 | Nav |
| 1. Sabiedrības līdzdalības rezultāti
 | Nav |
| 1. Cita informācija
 | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas
 | Noteikumu projekta izpildē ir iesaistīta EM, Finanšu ministrija, CFLA un sabiedrība “Altum”. |
| 1. Projekta izpildes ietekme uz pārvaldes funkcijām un institucionālo struktūru.

Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās EM un CFLA darbības ietvaros. |
| 1. Cita informācija
 | Nav |

Anotācijas III., IV., V.sadaļas – noteikumu projekts šīs jomas neskar.

Ministru prezidenta biedrs,

ekonomikas ministrs A. Ašeradens

Vīza: Valsts sekretāra pienākumu izpildītāja,

Administrācijas vadītāja I. Jaunzeme

23.01.2017 10:02

1334

A.Lagzdiņa

Anda.Lagzdina@em.gov.lv, 67013161